**Мавзӯъ: МАВЗУЪ ВА МУНДАРИҶАИ ДОСТОНИ «РУСТАМ ВА СУҲРОБ» - И АБУЛҚОСИМ ФИРДАВСИ**

**Нақша:**

**Муқаддима**

**1. Шарҳи мухтасар дар бораи «Шоҳнома»**

**2. Мазмуни асосии достони «Рустам ва Сӯҳроб»**

**3. Рустам - симои асосии достон**

**4. Сӯҳроб рамзи нотарсиву ҷасорат**

**Хулоса**

Фирдавсй аз зумраи он сухансароёнест, ки тавассути назми офаридааш: «Шоҳнома»-и безавол солҳову асрҳост, ки шӯҳрати ҷаҳонй касб намудааст. Фирдавсй соли 934 дар шимоли шарқии Эрон, яъне дар деҳаи Божи вилояти Тӯси Хуросон ба дунё омадааст. Шоир ҳангоми таҳсил дар Мадраса ба шеъру шоирй, адабиёт ва, бахусус, ба таърихи қиссаву ривоятҳои қаҳрамонй шавқу ҳаваси беандоза доштааст. Давраи кӯдакй ва овони ҷавонии Фирдавсй ба замони ҳукмронии Сомониён рост меояд.

«Шоҳнома» асари безаволест, ки хизмати 30-35-солаи шоирро дар худ таҷассум менамояд. Фирдавсй дар синни 37- солагй ба навиштани достонҳои «Шоҳнома» огоз намудааст.

Қайд кардан бамаврид аст, ки «Шоҳнома»-и Фирдавсй дар асоси маъхазҳо ва қиссаву ривоятҳои қадима суруда шудааст. «Шоҳнома» достонҳои зиёдеро дар бар мегирад. Яке аз достонҳои машҳури он «Рустам ва Сӯҳроб» буда, аз нигоҳи мазмун ва мундариҷа хеле баланду таъсирбахш мебошад:

Кунун разми Суҳробу Рустам шунав,

Дигарҳо шунидастӣ, ин ҳам шунав.

Яке достон аст пуроби чашм,

Дшш нозук аз Рустам ояд ба ханш.

Достон чунин огоз мешавад: Рустам ба шикор мебарояд. Дар аснои шикор хаста шуда, мехоҳад каме истироҳат кунад. Уро хоб мебарад. Рустам аз хоб бедор шуда, Рахши худро намеёбад. Бо хотири парешону табъи хира дар ҷустучӯйи асп то ба шаҳри Самангон меравад. Шоҳи Самангон ӯро зиёфат медиҳад. Духтари шоҳи Самангон гоибона ба Рустам ошиқ мешавад. Хулоса, онҳо бо ҳам хонадор мешаванд ва оиҳо танҳо як шаб бо ҳам буданд.

Аз онҳо кӯдаке ба дунё меояд. Сӯҳроб ҳамчун ҷавони тануманд ба воя мерасад. Дар ин миён ҳодисаву воқеаҳои зиёде pyx медиҳанд. Сӯҳроб падари худро хеле ҷустуҷӯ мекунад. Бо макру фиреб ва ҳиллаву найранги душманон падару писари ноогоҳ аз ҳамдигар бо якдигар разм менамоянд. Разми онҳо дурудароз давом мекунад. Сипас, Сӯҳроб аз дасти падараш кушта мешавад. Рустами ҷаҳонпаҳлавон нишони худро дар банди дасти ӯ дида, доду фиғон мекунад. Аз марги Сӯҳррб модараш Таҳмина огоҳй ёфта, пас аз як сол ӯ низ дар гами фарзандаш аз дунё мегузарад.

Рустам яке аз симоҳои марказии достони «Шоҳнома» ба ҳисоб меравад. Рустам ҳамчун ҷаҳонпаҳлавон ҳамеша хоку ватани худро аз душманони аҷнабй муҳофизат мекунад. Рустам қаҳрамони бемонанд аст. Рустам ҳамчун одами ҳақиқй халқу миллати худро дуст медорад ва дар достон Рустам ҳамчун марди бебок, инсони хирадманд ва ҷавони тануманду бемонанд тасвир ёфтааст. У барои вахдати миллй ва нигахдории обу хоки ватанаш доимо омода аст. Рустам дорой ҳамагуна хислатҳои неки инсонй буда, бахшандаву некхоҳ аст. Шоир ба воситаи симои Рустами паҳлавон фикру андешаҳои ватандӯстонаи худ: дӯст доштани ватан, нигоҳ доштани ягонагии обу замини кишварашро ба риштаи назм кашидааст.

Шоир Сӯҳробро низ монанди падараш қаҳрамони бемисл ба қалам додааст. Сӯҳроб паҳлавони тануманд башад ҳам, дар зин- дагй камтаҷриба буда, ҳануз аз ҳиллаву найрангҳои душманон хабар надорад. Аз як тараф, Сӯҳроб ҷавони нотарсу далер ва хайрхоҳу покният аст. Ба ҳамаи ин нигоҳ накарда, ӯ ҷавони содаву камтаҷриба аст. Ҳамаи инро хулоса карда, гуфтан лозим аст, ки шоир тавассути достони худ масъалаи ҷанг, ҷангҷуён, кинаву адоват, ҳиллаву найрангҳои замонаро маҳкум намудааст. Шоир ба тарафдорони ҷанг ва ҷангҷӯён лаънат мехонад.

Масъалаи дигаре, ки шоир мавриди таҳлилу баррасй қарор додаст, ин риёкориву фитнаангезист.

Фирдавсй тарғибу ташвиқ мекунад, ки мо имрӯзиён бояд аз хатой пешиниён сабақ бигирем ва барои якпорчагии ватани худ ҳамеша саъю кӯшиш намоем.